Frisbee is 'n handelsmerk van die speelgoedmaatskappy Wham-O, maar die naam word ook vir alle soortgelyke vlieënde skywe gebruik.
Persoon wat met 'n frisbee speel.
Frisbees word gewoonlik van plastiek gemaak, het 'n deursnee van ongeveer 20 tot 25 cm en 'n rand. Dit is ontwerp om aërodinamies te vlieg en in die rondte te spin wanneer dit gegooi word. Dit kan dan deur 'n ander persoon met die hand gevang word.
Die eerste frisbee is op 13 Januarie 1957 vervaardig. Die wêreldrekord vir die verste gooi is 250 meter en is in 2002 deur die Sweed Christian Sandstrom opgestel.